# data[].attributes.body
Babbel alkalmazás

A Babbel egy nyelvtanulásra kitalált alkalmazás, ami hasonló a Duolingo és a Quizlet alkalmazásokhoz. Ebben az alkalmazásban egy nyelvhez több szintű feladatsorok tartoznak. Regisztrácót követően (ami ingyenes) rögtön az első szintre kerülünk. A többi szint akkor nyílik meg amikor az előzőeket már befejeztük.

A feladatok nemcsak szavakat taníttatnak és gyakoroltatnak, hanem mondatokat és kifejezéseket. A feladat során megjelenik 4-6 kép a képernyőn, és a választott nyelven bemutatja mit látunk. Utána bemutatja a tanulni kívánt nyelven is a képeket. Következőleg ugyanezeket a képeket kell összepárosítani a megfelelő előbb megtanult mondatokkal. Az alkalmazás ki is ejti a kifejezéseket, szóval hallás után is meg lehet csinálni a feladatokat. Az alkalmazás hátránya, hogy bizonyos szint elérése után már fizetős; tehát csak úgy lehet továbbhaladni, ha megrendelünk egy csomagot.

Órai alkalmazás során elsősorban összefoglaló órán tudnám hasznosítani ezt az alkalmazást. Mivel előre megszerkesztett feladatokat tartalmaz, ezért fontos, hogy a pedagógus mindig ellenőrizze le alkalmazás előtt, hogy milyen kifejezések, mondatok lesznek benne az adott leckében. Emellett a diákoknak feladható szorgalmi feladatként is, vagy plusz gyakorlásként egy-egy Babbel lecke.

# data[].attributes.body
A tanulási környezet
Az osztályterem tágas és világos lesz, sok természetes fénnyel és nagy ablakokkal. Egy osztályteremben maximum 16 pad lesz illetve a terem hátuljában egy-két kanapé és babzsákok. A padok egyszemélyesek és mindegyikhez tartozik egy számítógép vagy laptop. Minden tanteremben elérhető lesz digitális tábla, nyomtató, papír, kartonpapír, tollak, ceruzák, ollók; olyan eszközök amelyekkel a diákok csoportmunka során fel tudnak használni.

Munkaforma
A tanórák 90 percesek lesznek ami alatt lehetőség lesz egyéni tanulásra illetve csoportos tanulásra. A tantervek és tanmenetek át lesznek dolgozva olyan módon, hogy a legtöbb órán projektek készítése legyen a feladat. Ezek lehetnek kisebb projektek (1-2 tanórát felölelő) vagy nagyobb projektek (1-2 hónap). Ehhez szorosan hozzátartozik az is, hogy a tananyag csökken.

Pedagógus szerepe
A hagyományos tanári szerep eltűnik, a pedagógus facilitátorrá válik. Feladat, hogy a diákokat az önálló tanulásra készítse fel, és ebben segítse őket. Csoportmunka vagy projekt során is az legyen a célja, hogy minél jobban motiválja a diákokat a kritikus gondolkodásra.

# data[].attributes.headline
KÖZÖSSÉGI OLDALAK HASZNÁLATA - YOUTUBE III.

# data[].attributes.subject
KÖZÖSSÉGI OLDALAK HASZNÁLATA - YOUTUBE III.

# data[].attributes.body
Nyelvtani szerkezetek szóbeli gyakorlása
Számos vicces, kreatív feladat is elérhető Youtube-on, amik kifejezetten egy adott nyelvtani struktúrát gyakoroltatnak. Ezek rövid, körülbelül 10-12 perces szösszenetek; amiket óra eleji ráhangolódásnak vagy óra végi levezető feladatnak érdemes használni.

A videóhoz kapcsolódó feladat:
Guess what sound you can hear. Use the Present Continuous.

# data[].attributes.attachment_link.description
A fun classroom activity to practise the present continuous

# data[].attributes.headline
KÖZÖSSÉGI OLDALAK HASZNÁLATA - YOUTUBE II.

# data[].attributes.subject
KÖZÖSSÉGI OLDALAK HASZNÁLATA - YOUTUBE II.

# data[].attributes.body
Angol nyelvű sorozatok, filmrészletek, előzetesek és interjúk
Fontosnak tartom azt, hogy a tanítványaim halljanak angol anyanyelvű beszélőket és angolul beszélő de nem anyanyelvi nyelvhasználókat. Ezekhez a Youtube-on elérhető videókhoz ki lehet találni további feladatokat, amik segítenek a videóban hallottak továbbgondolásához vagy elindítanak egy beszélgetést a hallottakról. A feltételes mód gyakorlásához, például, használható a lent található részlet a  Friends c. sorozatból.

A videóhoz kapcsolódó feladat:
Work in pairs or groups of three.
a. Come up with some suggestions for making Joey feel better.
b. What would you do if you were in the same situation? How would you make yourself feel better?

# data[].attributes.attachment_link.description
Friends Season 8 Episode 15 "The One with the Birthing Video"

# data[].attributes.headline
KÖZÖSSÉGI OLDALAK HASZNÁLATA - YOUTUBE I.

# data[].attributes.subject
KÖZÖSSÉGI OLDALAK HASZNÁLATA - YOUTUBE I.

# data[].attributes.body
Nyelvtan megértése
A Youtube-on számos olyan tanárok által készített videó található, amik valamilyen nyelvtani szerkezetet magyaráznak el. Ezek általában 10-20 perc hosszúságúak. Az éppen aktuális nyelvtani részhez elküldeném a diákjaimnak a megfelelő linket otthoni megnézésre és ismétlésre. Az órán ezeket a videókat nem alkalmaznám mert a nyelvtani részeket a pedagógus is el tudja mondani; de arra megfelelnek, hogy otthon a diákok átismételjék az órán tanult anyagrészt. Úgy gondolom ez jobban motiválná a diákokat, mintha azt kérném tőlük, hogy olvassák el a tankönyvben leírt nyelvtani magyarázatokat.

# data[].attributes.body
A második videó, amit választottam nem konkrétan törzsanyagot tartalmaz, ennek ellenére használatát hasznosnak tartom. Egy könyvbemutatót látunk, ahol a szerző mesél. Úgy gondolom, hogy ez már eleve egy különlegessége a videónak; a diákok számára is érdekes lehet ezt látni. További előnye ennek a videónak, hogy nem a tankönyvben szereplő törzsanyagot dolgozza fel, hanem új információkat közvetít. Tehát nem lesz unalmas a diákok számára.

A fentiek mellett alkalmas lehet ez a videó arra, hogy azoknak a diákoknak  akiket jobban érdekel Mikes Kelemen munkássága és hagyatéka, felkínáljon további olvasási és kutatási lehetőségeket.

A videót 15:40-től vetíteném le az órán; a linket pedig mindenképpen körbeküldeném a diákok (vagy szülei) között, hogy akit érdekel legyen lehetősége otthon megnézni a teljes felvételt.

# data[].attributes.attachment_link.title
A magyar nyelv korabeli és mai szerepe, annak változásai, valamint a Mikes művében rejlő irodalmi és történeti értékek | VIDEOTORIUM

# data[].attributes.attachment_link.description
Dr. Monok István kiemelt jelentőségűként értékelte egy ilyen kiadvány megjelentetését a Magyar Nyelv Évében. Hangsúlyozta a magyar nyelv korabeli és mai

# data[].attributes.body
A lent található videót szeretném negatív példaként bemutatni. A videóban Arany János: A walesi bárdok elemzését hallhatjuk. A videó szerkesztése nem esztétikus és nem praktikus.  A jobb alsó sarokban egy kis négyzetben látjuk a tanárt; a videó bal része pedig az első 2-3 percben üres. A videó további részében, a fogalmak tisztázásánál, az az érzésem, mintha egy Power Point prezentációt látnék. A fogalmak emellett nehezen olvashatóak. A ballada egész szövege látható a videóban, ami hasznos verselemzésnél, viszont ez úgy jelenik meg, mintha interaktív táblán lenne kivetítve a szöveg és azon lennének kiemelve a ballada fontos elemei.

Ez az oktató videó nem volt élvezetes, nem adott olyan többlettudást ami miatt érdemesnek találom az órai felhasználását.

# data[].attributes.attachment_link.title
Arany János: A walesi bárdok(6. évfolyam)

# data[].attributes.attachment_link.description
Sikeresen teljesítettem a www.videotanar.hu oldalon az alábbi tananyagot! Videotanár - Az iskola kerettantervre épülő játék! Játék közben is tanulok!

# data[].attributes.body
Téma: Az első angol kolóniák Amerikában (1585-1630)

link:
http://timeglider.com/t/0fdf9ebd205393a4954f?min_zoom=1&max_zoom=100

# data[].attributes.attachment_link.title
A Timeline made with Timeglider, web-based timeline software

# data[].attributes.body
Forrás:
Horváth Károly: Társalgási témakör az angol alap-, közép- és felsőfokú nyelvvizsgákhoz  c. könyv

Leírás:
Az elkészített feladatban a nyaralás témakörének szavait gyűjtöttem össze. A lista természetesen bővíthető, a későbbiek során tanított szavakat is hozzá lehet majd adni a már meglévő listához. A feladat nyelvvizsgára készülés során is használható illetve az érettségi vizsgára való készülésnél is lehet használni.

Használat:

A feladatot elsősorban otthoni szótanulásra szánom. Érettségi felkészülés során minden tételhez lehet készíteni egy online szógyűjteményt. Ezt a diákok is elkészíthetik aminek a során szintén gyakorolják az adott témakör szavait. Az alkalmazás telefonra is letölthető ezért utazás során is lehet a szavakat tanulni és ismételni.

Ezt a feladatot alkalmaznám még gyakorló / összefoglaló órán. Előnye, hogy kivetíthető és a megoldások egy kattintás után látszanak. Úgy gondolom, hogy ráhangolódó feladatként is használható az utazás témakör felvezetésére. Tanárként ezzel a feladattal fel tudom mérni, hogy mennyire ismerik a diákok az utazással kapcsolatos szavakat és kifejezéseket. Órai alkalmazás során variálható a feladat: csoportokba lehet osztani a diákokat és lehet versenyt rendezni, pontokat gyűjteni a feladat megoldása során.

# data[].attributes.body
Kosztolányi Dezső

# data[].attributes.body
Mesterszakos hallgatóként  (a rövid és hosszú tanítási gyakorlat előtt) még nem határoztam el magam teljes mértékben a tanítás mellett. Amíg nem tapasztalom meg élesben, hogy milyen kiállni egy egész osztály elé, addig nem is tudom meghozni ezt a döntést. Ettől függetlenül a tanárképzés eddigi kurzusain sok hasznos információval és tanáccsal lettem gazdagabb. Ezek közül ki szeretném emelni azokat, amelyek a tanítási filozófiámat formálták.
Fontosnak tartom, hogy egy pedagógus minden helyzetben mutassa meg az emberi oldalát is. Szintén fontosnak tartom, hogy egy pedagógus ne titkolja el, ha hibázik; akár a diákok előtt is. Véleményem szerint ezt látva a diákok is könnyebben elfogadják a tanárukat. Ebben a szakmában ezt látom a legnagyobb kihívásnak, erre szeretnék majd törekedni ha pedagógus lesz belőlem.
Szakmailag azt tartom fontosnak, hogy mindig az adott osztályhoz vagy csoporthoz alakítva kell tartani az órákat. Ha visszagondolok a gimnáziumi éveimre, ez sokszor nem így történt; feltételezem a tanterv miatt. Úgy gondolom, hogy szakmailag a tanterv és az adott osztály képességeinek és igényeinek összehangolása lesz az egyik legnehezebb feladat. Ha a tanítás mellett döntök, célomnak ezeket fogom elsősorban kitűzni.

# data[].attributes.body
A Google alkalmazások közül az egyik leghasznosabb számomra a Google Naptár. Gimnáziumban, középiskolában a diákokkal létre lehet hozni egy közös naptárat, ahova a pedagógus bele tudja írni az adott szaktárgyhoz tartózó feladatokat és határidőket.

Ennek az alkalmazásnak egyik előnye az, hogy mind a pedagógus, mind a diákok nyomon tudják követni a házi feladatok, témazárók, projektmunkák vagy csoportmunkák határidejeit. Másik előnye, hogy a hiányzó diákok is láthatják, hogy milyen otthoni teendőik vannak.

Az alkalmazás hátránya talán az lehet, hogy alsós osztályokban a gyerekeknek nincsen e-mail elérhetőségük; felsős osztályokban pedig nem biztos, hogy minden tanulónak van e-mail elérhetősége. Ezt azzal lehetne kiküszöbölni, hogy a pedagógus a szülőkkel veszi fel a kapcsolatot és velük osztja meg a naptárat.

Úgy gondolom, azt is előre meg kell beszélni mind a diákokkal, mind a szülőkkel, hogy mi az,  amit a pedagógus beleír a naptárba. Elsősorban a pedagógusnak kell átgondolnia, hogy mennyi időt tud szánni a naptár kitöltésére (tekintettel arra, hogy több osztálya vagy csoportja is van). Véleményem szerint a témazárók és nagyobb dolgozatok dátumainak kellene elsősorban felkerülnie a naptárba; ez szerintem teljesíthető a pedagógus részéről.

# data[].attributes.body
Az ELTE angol-magyar tanári mesterszakos hallgatója vagyok. A mesterképzést 2016 szeptemberében kezdtem. Elsősorban az angol nyelvet szeretném majd tanítani; a magyar szakot annyira nem érzem a magaménak; nem érzem a tudásomat biztosnak ezért nem is tudnám jól átadni a tananyagot.

Ez a blog a Modern Eszközök a Pedagógiában c. kurzusra született; heti rendszerességgel fogok megosztani tanítással kapcsolatos bejegyzéseket.